Бұйрықпен бекітілген

**«Өнеркәсіптік саясат туралы» Қазақстан Республикасының Заңымен**

**реттелмейтін қызмет түрлері бойынша қарсы міндеттемелерді**

**белгілеудің тәртібі мен мерзімдерін бекіту туралы**

**1-тарау. Жалпы ережелер**

1. «Өнеркәсіптік саясат туралы» Қазақстан Республикасының заңымен реттелмейтін қызмет түрлері бойынша қарсы міндеттемелерді белгілеудің тәртібі мен мерзімдері қағидалар (бұдан әрі – Қағидалар) Қазақстан Республикасының Кәсіпкерлік кодексінің 281-бабының 3 тармағына сәйкес әзерленді және «Өнеркәсіптік саясат туралы» Қазақстан Республикасының заңымен реттелмейтін қызмет түрлері бойынша қарсы міндеттемелерді белгілеу тәртібі мен мерзімдерін айқындайды.

2. Осы Қағидаларда мынадай негізгі ұғым пайдаланылады:

1) инвестициялар туралы Келісім (бұдан әрі ИТК) – Қазақстан Республикасының Үкіметі уәкілеттік берген тұлға мен өтініш беруші арасында Қазақстан Республикасының Үкіметінің шешімі негізінде жасалатын, республикалық бюджет туралы заңда белгіленген және тиісті қаржы жылының 1-ші қаңтары қолданыста болатын айлық есептік көрсеткіштің кемінде жеті жарым миллион еселенген мөлшері мөлшерінде инвестицияларды жүзеге асыруды көздейтін инвестициялық жобаны іске асыруға арналған шарт;

2) қарсы міндеттемелер – «Өнеркәсіптік саясат туралы» Қазақстан Республикасының заңымен реттелмейтін мемлекеттік қолдау шараларын ұсыну кезінде қабылданатын өзге де қызмет түрі субъектісінің және мемлекеттің өзара міндеттемелері;

3) «Өнеркәсіптік саясат туралы» Қазақстан Республикасының заңымен реттелмейтін қызмет түрлері бойынша инвестор – Қазақстан Республикасының заңнамасына сәйкес тіркелген, инвестициялар жобаны іске асыратын, «Өнеркәсіптік саясат туралы» Қазақстан Республикасының заңымен реттелмейтін қызмет түрлерін жүзеге асыратын заңды тұлға;

4) уәкілетті орган – тиісті салада және/немесе салада басшылықты жүзеге асыратын орталық мемлекеттік орган.

**2-тарау. «Өнеркәсіптік саясат туралы» Қазақстан Республикасының заңымен реттелмейтін өзге де қызмет түрлері бойынша қарсы міндеттемелерді белгілеу тәртібі мен мерзімдері**

3.  «Өнеркәсіптік саясат туралы» Қазақстан Республикасының заңымен реттелмейтін қызметтің өзге түрлері бойынша мемлекеттік қолдау шараларын ұсыну кезінде тараптар арасында мемлекеттің мемлекеттік қолдау шараларын ұсыну жөніндегі, ал инвестордың қарсы міндеттемелерді орындау жөніндегі міндеттемелері көзделеді.

4. «Өнеркәсіптік саясат туралы» Қазақстан Республикасының заңымен реттелмейтін қызметтің өзге түрлері бойынша қарсы міндеттемелерді уәкілетті орган келіссөздер жүргізу жөніндегі комиссиямен (бұдан әрі – Комиссия) мақұлдау бойынша белгілейді.

5. Уәкілетті органның шешімімен Қазақстан Республикасы Сыртқы істер министрінің міндетін атқарушының 2023 жылғы 17 наурыздағы № 11-1-4/113 бұйрығымен бекітілген Инвестициялар туралы келісімдерді жасасу, өзгерту және бұзу қағидаларына (құқықтық актілерді мемлекеттік тіркеу тізілімінде № 32095 тіркелген) (бұдан әрі – ИТК жасасу, өзгерту және бұзу Қағидалары) сәйкес Комиссия құрылады.

6. ИТК жобасын қарау кезінде Комиссия Қазақстан Республикасының Кәсіпкерлік кодексінде көзделген преференциялар мен жеңілдіктер беру кезінде инвестор үшін қарсы міндеттемелердің шарттары мен мерзімдерін айкындайды.

7. Инвестормен алдын ала келісілгеннен кейін ИТК-де Комиссия отырысында қарсы міндеттемелердің шарттары, оларды орындау мерзімдері, сондай-ақ қарсы міндеттемелерді орындамағаны немесе тиісінше орындамағаны үшін жауапкершілік белгіленеді.

8. Инвестордың қарсы міндеттемелердің орындалуын бақылау ИТК жасасу, өзгерту және бұзу Қағидаларының 25-тармағына сәйкес жүзеге асырылады.